Lavrov KXDRni yadro dasturidan voz kechishga chaqirdi

Rossiya tashqi ishlar vaziri Sergey Lavrov 23-sentabr, juma kuni Koreya yarim orolida keskinlik zaiflashib, muzokaralar qayta boshlanishini yoqlab fikr bildirdi, deb yozadi “Interfaks”.

“Barcha tomonlar keskinlikni yanada orttirishdan tiyilishi, Koreya yarim orolidagi yadro muammosini muzokaralarni qayta tiklash orqali siyosiy-diplomatik tartibga solish yo‘lidan borishi kerak”, — dedi Lavrov BMT Bosh Assambleyasidagi nutqida.
U “KXDRning BMT Xavfsizlik Kengashi rezolyutsiyalariga zid bo‘lgan yaqin kunlardagi xatti-harakatlari to‘xtatilishi kerak”ligini aytdi.
“Pxenyanni raketa-yadro dasturlaridan voz kechib, yadro qurolini tarqatmaslik haqidagi shartnoma rejimiga qaytishga chaqiramiz”, — dedi Rossiya TIV rahbari.